proxectonos/corpus_dominio_legal_administrativo_tmp huggingface dataset:
06/06/2019 | Administración LocalMunicipal
Laxe
Exposición pública SAF abril 2019

Exposición pública do padrón fiscal do prezo público do Servizo de Axuda no Fogar correspondente ao mes de abril de 2019 En data de 28 de maio de 2019 ditouse o Decreto da Alcaldía número 441/2019, cuxo teor literal é a seguinte: <<Logo de ver a Ordenanza fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 27/05/2019, polo negociado de intervención e contabilidade elaborouse o padrón do prezo público pola prestación do servizo de axuda no fogar correspondente ao mes de abril de 2019. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de abril de 2019 que importa un total de dous mil trescentos oitenta euros e cincoenta e tres cents (2.380,53 euros), que comprende un total de 55 recibos. Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso-administrativo ante o Xulgado do Contencioso-Administrativo da Coruña, no prazo de 2 meses, contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 29 de maio de 2019. O alcalde José Manuel Mouzo Castiñeira
06/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 30 de maio de 2019, da Xefatura Territorial da Coruña, que sinala data para pagos do prezo xusto por expropiación e imposición de servidumes de paso para instalacións eléctricas no concello de Muxía (expedientes IN661A 2004/9-1 e IN661

Acordo do 30 de maio de 2019, da Xefatura Territorial da Coruña, que sinala data para os pagos do prezo xusto por expropiación e imposición de servidumes de paso dunhas instalacións eléctricas no concello de Muxía (expedientes IN661A 2004/9-1 e IN661A 2007/2-1). De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 31 de xullo de 2019, a partir das 10.00 horas, para que o pagador da entidade beneficiaria “EDP RENOVABLES ESPAÑA, SLU.”, proceda, nas oficinas da casa consistorial do Concello de Muxía, ao pagamento do prezo xusto e xuros, por expropiación e imposición de servidumes de paso das instalacións eléctricas denominadas Parque Eólico Muxía I e Parque Eólico Muxía II, no concello de Muxía (expedientes IN661A 2004/9-1 e IN661A 2007/2-1), ás persoas propostas como propietarias ou titulares de dereitos sobre as fincas afectadas, ás que se lles dirixirá notificación individual ao efecto. Estas persoas deberán presentarse, na referida data e nas horas sinaladas nas súas correspondentes notificacións, nas dependencias do Concello de Muxía. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 30 de maio de 2019. Isidoro Martínez Arca Xefe territorial da Coruña
06/06/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Modificación do PMA/2016-Plan adicional 3.ª fase, por modificación de proxecto

ANUNCIO O Pleno da Deputación Provincial da Coruña, na sesión ordinaria que tivo lugar o vinte e seis de abril de dous mil dezanove, adoptou, entre outros, o seguinte acordo: ”Aprobación da modificación do PMA/2016-Plan Adicional 3.ª fase, por cambio de proxecto promovido polo Concello de Vedra”. O que se expón ao público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Desenvolvemento Territorial e Medio Ambiente. A Coruña, 3 de maio de 2019. O Presidente, O Secretario, Valentín González Formoso José Luis Almau Supervía
06/06/2019 | Administración LocalMunicipal
Mugardos
Corrección de erro. Anuncio de aprobación definitiva MC 06/2019 e MC 07/2019

CORRECIÓN DE ERRO. ANUNCIO DE APROBACIÓN DEFINITIVA MC 06/2019 E MC 07/2019 No Boletín Oficial da Provincia n.º 72, do 15.04.2019, publicouse un anuncio para a aprobación definitiva do expediente de modificación de créditos MC 06/2019 e de aprobación definitiva do expediente de modificación de créditos MC 07/2019, e advertido un erro na data da sesión extraordinaria do Pleno do Concello, procédese polo presente a corrixir o erro detectado, de tal forma que: Onde di: “O Pleno do Concello, en sesión extraordinaria do 22 de febreiro de 2018…”. Debe dicir: “O Pleno do Concello, en sesión extraordinaria do 22 de febreiro de 2019…”. Mugardos, 31 de maio de 2019. A ALCALDESA ASDO.: MARÍA DEL PILAR DÍAZ OTERO
06/06/2019 | Administración LocalMunicipal
Curtis
Ampliación de prazo de presentación de instancias do proceso selectivo para a formación dunha lista de reserva de peón do GES do Concello de Curtis

ANUNCIO Ampliación de prazo de presentación de instancias para o proceso selectivo, mediante concurso-oposición, para a formación dunha lista de reserva de peóns do Grupo de Emerxencias Supramunicipal (GES) con sede no Concello de Curtis Mediante Decreto da Alcaldía n.º 256, do 05/06/2019, aprobouse a ampliación do prazo de presentación de instancias para o proceso de selección, mediante concurso-oposición, para a formación dunha lista de reserva de peóns do Grupo de Emerxencias Supramunicipal (GES), que deseguido se transcriben: (.) PRIMEIRO.–Proceder á corrección da Base Cuarta, de maneira que, onde di: “As instancias, xunto co resto da documentación mínima que os aspirantes deben presentar solicitando participar no proceso selectivo presentarase no modelo ANEXO II, dirixiranse ao alcalde da corporación, e se presentaran no Rexistro Xeral do Concello de Curtis no prazo de 15 días hábiles, contados a partir do día seguinte ao da súa publicación no Boletín Oficial da Provincia, no taboleiro municipal e na páxina web do Concello.” Debe dicir: “As instancias, xunto co resto da documentación mínima que os aspirantes deben presentar solicitando participar no proceso selectivo presentarase no modelo ANEXO II, dirixiranse ao alcalde da corporación, e se presentaran no Rexistro Xeral do Concello de Curtis no prazo de 24 días hábiles, contados a partir do día seguinte ao da súa publicación no Boletín Oficial da Provincia, no taboleiro municipal e na páxina web do Concello, é dicir, ata o 17 de xuño de 2019, inclusive”.) Curtis, 05 de xuño de 2019. O alcalde, Javier Francisco Caínzos Vázquez
06/06/2019 | Administración LocalMunicipal
Ares
Edicto da conta xeral exercicio 2018

EDICTO CONTA XERAL EXERCICIO 2018 Formulada e rendida a Conta Xeral deste Concello correspondente ao exercicio de 2018 e informada favorablemente pola Comisión Especial de Contas na sesión do día 31 de maio do 2019 (da que tomou razón o Concello Pleno na sesión extraordinaria celebrada o día 04/06/2019), integrada polas contas e estados a que fai referencia o artigo 209.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público cos documentos que a xustifican polo prazo de 15 días e oito días máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do Real Decreto Lexislativo 2/2004, do 5 de marzo. Ares, a 4 de xuño do 2019. O alcalde Asdo.: Julio Ignacio Iglesias Redondo
06/06/2019 | Administración LocalMunicipal
Mugardos
Corrección de erro. Anunicio de aprobación definitiva MC 04/2019 e MC 05/2019

CORRECIÓN DE ERRO. ANUNCIO DE APROBACIÓN DEFINITIVA MC 04/2019 E MC 05/2019 No Boletín Oficial da Provincia n.º 53, do 18.03.2019, publicouse un anuncio para a aprobación definitiva do expediente de modificación de créditos MC 04/2019 e de aprobación definitiva do expediente de modificación de créditos MC 05/2019, e advertido un erro na data da sesión extraordinaria do Pleno do Concello, procédese polo presente a corrixir o erro detectado, de tal forma que: Onde di: “O Pleno do Concello, en sesión extraordinaria do 8 de febreiro de 2018…”. Debe dicir: “O Pleno do Concello, en sesión extraordinaria do 8 de febreiro de 2019…”. Mugardos, 31 de maio de 2019. A ALCALDESA ASDO.: MARÍA DEL PILAR DÍAZ OTERO
06/06/2019 | Administración LocalMunicipal
O Pino
Conta xeral 2018

En cumprimento do que dispón o artigo 212.3 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, e unha vez que ten sido debidamente informada pola Comisión Especial de Contas, exponse ao público a Conta Xeral correspondente ao exercicio 2018 por un prazo de quince días, durante os cales e oito máis, a partir do seguinte ao da inserción deste anuncio no BOP, se poidan presentar reclamacións, reparos ou observaciones que se estimen convenientes. O Pino, 3 de xuño de 2019. O ALCALDE, -Adamo Justin Longueira-
06/06/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de maio 2019

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de maio/2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xuño de 2019 ao 12 de agosto de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 30 de maio de 2019 O alcalde en funcións, Maribel Zakaryan Villoslada
06/06/2019 | Administración LocalMunicipal
A Laracha
Suplencia na Alcaldía

Por resolución ditada en data 03/06/2019, o sr. Alcalde acordou que o o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 04 ao 07 de xuño de 2019, ambos inclusive, nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986, de 28 de noviembre. O que se publica en cumprimento do disposto no art.44.2 do precitado texto legal. Asinado dixitalmente polo sr. Alcalde, José Manuel López Varela, na Laracha a tres de xuño de dous mil dezanove.
07/06/2019 | Administración LocalProvincial
Deputación Provincial da Coruña
Tesourería e Xestión de Tributos
Aceptación da delegación de competencias do Concello de Noia

A Excma. Deputación Provincial da Coruña, na sesión plenaria ordinaria celebrada o día vinte e seis de abril de dous mil dezanove, adoptou, entre outros, o acordo que se transcribe: Aceptar a delegación das seguintes competencias, acordada polo Concello de Noia: 1. Instrución dos expedientes sancionadores por denuncias cursadas polo Concello por infracción das normas sobre tráfico, circulación de vehículos de motor e seguridade viaria.2. Recadación voluntaria e executiva das sancións municipais por infraccións da Lei sobre tráfico, circulación de vehículos a motor e seguridade viaria.3. Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo e voo das vías públicas, a favor de empresas explotadoras de servizos de subministracións de interese xeral, tanto o suposto xeral do artigo 24 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación levarase a cabo nos termos establecidos nas Bases e terá efectos desde o día seguinte ao da publicación do acordo de aceptación da dita delegación pola Deputación Provincial da Coruña no Boletín Oficial da Provincia e no Diario Oficial de Galicia, segundo consta na base undécima”. O que se fai público para xeral coñecemento. A Coruña, 3 de xuño de 2019 O presidente O secretario Valentín González Formoso José Luis Almau Supervía
07/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 3 de xuño de 2019 da Xefatura Territorial da Coruña polo que se concede a autorización administrativa previa e de construcción da instalación eléctrica que se describe no concello de Oroso (Núm. expte: IN407A 2015/121-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Maderas Otero de Oroso, SL - Enderezo Social: Mariñaos, 10 – 15580 Oroso - Título: Proxecto de liña de media tensión a 20kV e CT de 400kVA en Mariñaos, Oroso. - Situación: Mariñaos, 10 – 15580 Oroso Liña de media tensión aérea de 20kV con inicio na liña de distribución SIG802 entre o CT Iglesia Oroso (15AJK9) e o CT Famelga (15APZ5), AL, lonxitude 20m e fin no PAS proxectado (onde se instalan os seccionadores XS). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 3 de xuño de 2019 O xefe territorial Isidoro Martínez Arca
07/06/2019 | Administración LocalMunicipal
A Pobra do Caramiñal
Rectificación das bases reguladoras para creación da bolsa de emprego do PEL

Con data 03/06/2019 e mediante resolución n.º 2019-0431 procedeuse á rectificación das bases reguladoras aprobadas o día 21/05/2019 por resolución n.º 2019-0390 polas que foron convocadas as probas para a formación dunha bolsa de emprego para a contratación de persoal laboral temporal: un electricista, un carpinteiro, un oficial de 2ª e un condutor para a brigada de obras e servizos municipais. Segundo o recollido no punto terceiro da resolución n.º 2019-0390, o texto íntegro estará a disposición dos interesados no taboleiro de anuncios do Concello, na páxina web e na sede electrónica do Concello. Ábrese un novo prazo de presentación de solicitudes polos interesados que comezará a contar desde a publicación do presente anuncio no BOP. Na Pobra do Caramiñal, a 4 de xuño de 2019. O alcalde Asdo. José Luis Piñeiro García
07/06/2019 | Administración LocalMunicipal
Neda
Prazo de inscrición na Escola Infantil Municipal Os Pelegríns 0-3 anos

Polo presente faise público que durante os meses de xuño, xullo e agosto estará aberto o prazo de inscrición na Escola Infantil Municipal Os Pelegríns, sita no Lugar de Empedrón, nº. 14, 15510 Neda. Pódense obter os impresos de inscrición tanto nas oficinas municipais, situadas na Avda. de Algeciras, nº. 34 – 15510 Neda, como na propia Escola Infantil. Neda, 03 de xuño de 2019. O Alcalde, Asdo.: Angel Alvariño Saavedra.
07/06/2019 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de abril de 2019

Mediante Decreto de Alcaldía nº 311/2019 do 3 de xuño de 2019, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia Ámbolos dous correspondentes ao mes de abril de 2019, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente o 3 de xuño de 2019, polo Alcalde-Presidente en funcións, don D. Bernardo Fernández Piñeiro.
07/06/2019 | Administración LocalMunicipal
Brión
Aprobación inicial do padrón do lixo correspondente ao exercicio 2019

Por resolución de Alcaldía, de 4 de xuño de 2019, acordouse aprobar inicialmente o Padrón Municipal de Recollida do Lixo correspondente ao exercicio 2019, trescentos sesenta e seis mil setecentos trinta e seis, con sesenta e seis céntimos de euro (366.736,66 €), o que se fai público para que no prazo dun mes contado a partir do día seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Brión, 4 de xuño de 2019 O ALCALDE EN FUNCIÓNS Asdo: José Luís García García
07/06/2019 | Administración LocalMunicipal
A Coruña
Servizo de Persoal
Anuncio da convocatoria do proceso de selección para a confección urxente de listas para a cobertura de postos de traballadores/as sociais, baixo as modalidades de funcionarios/as interinos/as

ANUNCIO Convocatoria dun proceso de selección para a confección urxente de listas para a cobertura de postos de traballadores/as sociais, baixo a modalidade de funcionarios/as interinos/ as Por Resolución da Concelleira delegada de Facenda e Administración, por delegación da Xunta de Goberno Local, de data 4 de xuño de 2019, convócase un proceso de selección para a confección urxente de listas para a cobertura de postos de traballadores/as sociais, baixo as modalidades de funcionarios/as interinos/as establecida no art.10.1 do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público. Os aspirantes deberán estar en posesión da titulación de diplomado/a universitario ou grao en Traballo Social. O prazo de presentación de solicitudes é CINCO DÍAS HÁBILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 5 de xuño de 2019 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
07/06/2019 | Administración LocalMunicipal
Cabana de Bergantiños
Aprobación do padrón fiscal polo servizo integral da auga

EDICTO DE APROBACIÓN DO PADRÓN FISCAL DE ABASTECEMENTO E DISTRIBUCIÓN DE AUGA NO QUE SE INCLÚE O CANON DE AUGAS E ANUNCIO DE COBRANZA Con data 31 de maio de 2019, o alcalde, D. José Muiño Domínguez, ditou a seguinte resolución: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de marzo de 2019 ao 31 de maio de 2019, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 –LBRL–, Lei 58/2003 –LGT– e RD 939/2005 Regulamento Xeral de Recadación-, por medio do presente RESOLVO: PRIMEIRO.–Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período 1 de marzo de 2019 ao 31 de maio de 2019, que consta de 1.126 usuarios e que ascende ao importe de 42.525,81 €, incluíndo o servicio integral da auga, o IVE e o canon da auga. SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. En Cabana de Bergantiños, documento asinado dixitalmente segundo se indica na banda lateral.” Cabana de Bergantiños, 3 de xuño de 2019. O alcalde Asdo.: José Muiño Domínguez
07/06/2019 | Administración LocalConsorcios
Consorcio para la Promoción de la Música
Anuncio exposición pública Conta Xeral do exercicio 2018 do Consorcio para a Promoción da Música

Formada a Conta Xeral do Consorcio para a Promoción da Música correspondente ao exercicio 2018 e de conformidade co disposto pola Comisión de informe de Contas anuais en sesión celebrada o 25 de abril de 2019 (Exp. CEC/2019/1), exponse ao público dita conta co informe da Comisión de informe de Contas Anuais e os seus xustificantes na secretaría-intervención do Consorcio, durante quince días e oito máis a contar desde o seguinte á inserción do presente anuncio, a fin de que os interesados poidan revisala e manifestar o que estimen conveniente ao seu dereito. A Coruña, 4 de xuño de 2019 O xerente, Andrés Luís Lacasa Nikiforov
07/06/2019 | Administración LocalMunicipal
Narón
Secretaría
Anuncio de información pública da proposta de estrutura de custes para a contratación do servizo de recollida de residuos sólidos urbanos e limpeza viaria do Concello de Narón

De conformidade co artigo 9.7 do Real decreto 55/2017, polo que se desenvolve a Lei 2/2015 de desindexación da economía española foi elaborada unha proposta de estrutura de custes da actividade obxecto do contrato do servizo de recollida de residuos sólidos urbanos e limpeza viaria do Concello de Narón, que contén o seguinte extracto: O que se fai público para xeral coñecemento, como trámite de información pública, para que calquera persoa, física ou xurídica, poida presentar as súas alegacións no prazo de vinte días a partir da data de publicación do anuncio no Boletín Oficial da Provincia da Coruña, podendo examinar o expediente coa proposta completa na Sección de Contratación do Concello de Narón, na rúa 25 de Xullo, 1, 5º andar. Narón, 3 de xuño de 2019 A alcaldesa Marián Ferreiro Díaz
07/06/2019 | Administración LocalMunicipal
Ares
Edicto convocatoria-bases para a selección de xuíz de paz sustituto do Xulgado de Ares

O obxecto das presentes bases é a selección de Xuíz de Paz sustituto do Xulgado de Paz de Ares. Os requisitos que han de cumprir os interesados son os que a vixente Lei Orgánica 6/1985, de 1 de xullo, do Poder Xudicial, prevé para o ingreso na carreira xudicial, excepto dos derivados da xubilación por idade, sempre que esta non supoña impedimento físico ou psíquico para o cargo. Estes requisitos son: · 1º.- Ser español. · 2º.- Ser maior de idade. · 3º.- Non estar incluído en ningunha das causas de incapacidade que establece o art.303 da Lei Orgánica.6/1985, de 1 de xullo, do Poder Xudicial, que literalmente di: “Están incapacitados para o ingreso na carreira xudicial os impedidos fisicamente ou psiquicamente para a función xudicial, os condenados por delito doloso mentres non obtivesen a rehabilitación; os procesados ou inculpados por delito doloso mentres non sexan absoltos ou se dite sentenza de sobresemento, e os que non estean no exercicio pleno dos seus dereitos civís.” As solicitudes presentaranse no rexistro de entrada de documentos do Concello de Ares no prazo de quince días contados desde o seguinte ó da publicación do anuncio no Boletín Oficial da Provincia. Á solicitude, que se facilitará nas oficinas do Concello, xuntaráselle a seguinte documentación: 1º) Certificado de nacemento ou fotocopia compulsada do D. N. I.2º) Certificación expedida polo rexistro central de Penados e Rebeldes e declaración complementaria á que fai referencia o artigo 2 da Lei 68/1980, de 1 de dicembro, sobre expedición de certificacións e informes sobre conducta ciudadana, no punto 1 a) referente a “se se atopa inculpado ou procesado”. 3º) Xustificación dos méritos que manifeste o solicitante así como profesión do aspirante. O Pleno do Concello de Ares acordará a elección de Xuíz de Paz sustituto mediante acordo adoptado co voto favorable da maioría absoluta dos seus membros entre as persoas que o solicitaron e reúnan os requisitos legais. No caso de non presentarse solicitudes, o Pleno elixirá libremente. O candidato proposto polo Concello será nomeado Xuíz de Paz sustituto pola Sala de goberno do Tribunal Superior de Xustiza para un período de catro anos. Ares, a catro de xuño de 2019. O Alcalde, Asdo. Julio Ignacio Iglesias Redondo.
07/06/2019 | Administración LocalMunicipal
As Pontes de García Rodríguez
Intervención
Anuncio de aprobación definitiva da modificación de crédito núm.31/2019 de crédito extraordinario y suplemento de crédito núm.1/2019

ANUNCIO Aprobación definitiva do expediente de modificación de créditos número 31/2019 aprobado polo Pleno da Corporación Tendo sido definitivamente aprobado polo Pleno deste Concello o expediente de crédito extraordinario e suplemento de crédito número 1/2019, por acordo adoptado en sesión celebrada o 8 de maio de 2019, e polo transcurso do prazo de 15 días de exposición ó público, en cumprimento do disposto no artígo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: ESTADO DE GASTOS As Pontes de García Rodríguez, 06/06/2019. O concelleiro delegado de Facenda, Patrimonio, Urbanismo e Servizos, en funcións Antonio Alonso Román
07/06/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Proceso selectivo de elaboración de listas para postos de titor/a: lista definitiva de persoas admitidas e excluídas, tribunal e data, hora e lugar do primeiro exercicio

ANUNCIO RESOLUCIÓN POLA QUE SE APROBA A RELACIÓN DEFINITIVA DE PERSOAS ADMITIDAS E EXCLUÍDAS AO PROCESO SELECTIVO PARA ELABORAR LISTAS DE TITOR/A, SE ANUNCIA DATA, HORA E LUGAR DE CELEBRACIÓN DO PRIMEIRO EXERCICIO E SE NOMEA TRIBUNAL CUALIFICADOR Por Resolución da Presidencia número 19585 do 6 de xuño do 2019, que se transcribe a continuación, aprobouse a lista definitiva de admitidos e excluídos ás probas selectivas para a selección de persoal funcionario interino e/ou laboral temporal para postos de titor/a, fixouse a data, hora e lugar do primeiro exercicio e nomeáronse os membros do tribunal: “Por resolución da presidencia desta Deputación número 16892/2019, do 15 de maio de 2019, aprobouse a lista provisional de persoas admitidas e excluídas ao proceso selectivo de persoal funcionario interino e/ou laboral temporal para postos de titor/a (B) de administración especial. Unha vez transcorrido o prazo establecido para a presentación de reclamacións á dita lista provisional, publicada no BOP número 92, do 16 de maio de 2019, e tendo en conta as bases da convocatoria, (BOP número 56, do 22 de marzo de 2019), en uso das competencias atribuídas polo artigo 34 da Lei 7/85, do 2 de abril, de bases de réxime local, RESOLVO: Primeiro. –Aprobar a lista definitiva de persoas admitidas e excluídas para participar no proceso selectivo: Segundo. –Nomear ás persoas que se indican a continuación como membros do tribunal que cualificará o proceso selectivo: Así mesmo, fixar en 15 o número máximo de asistencias que poderán percibir os membros do tribunal, de acordo co establecido na base número 46.5 de execución do orzamento desta corporación para o exercicio 2019. Terceiro.–Convocar a todas as persoas admitidas, en chamamento único, para a realización do primeiro exercicio que terá lugar o vindeiro día 12 de xuño de 2019 ás 18 horas no IES Puga Ramón (rúa Leopoldo Alas Clarín, 4.15008 A Coruña). O día da proba as persoas admitidas deberán acreditar a súa identidade co o seu DNI ou, no seu defecto, co permiso de conducir ou pasaporte. Así mesmo, deberán acudir provistos de bolígrafo azul ou negro. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes, a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa Lei 29/1998, reguladora da Xurisdición Contencioso-Administrativa.” A Coruña, 6 de xuño de 2019. O PRESIDENTE O SECRETARIO PDF (R.21179/2015 do 01/10/2015) O DEPUTADO Antonio Leira Piñeiro José Luis Almau Supervía
13/06/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Xurado do X Premio Rosalía de Castro de Lingua 2019

ANUNCIO Oficialía Maior Unidade Técnica de Normalización Lingüística XURADO DO X PREMIO ROSALÍA DE CASTRO DE LINGUA 2019 De acordo co establecido na base sexta da convocatoria do X Premio Rosalía de Castro de Lingua 2019, por resolucións da Presidencia números 19388, 19390, 19389 e 19391, do 4 de xuño de 2019, foi nomeado o xurado do premio, que queda composto polas seguintes persoas: Presidenta: Goretti Sanmartín Rei Vogais: Xesús Manuel Mosquera Carregal Julia Rigueiro García Xosé Lois Seixo Fernández Beatriz Vilaverde Santamariña Secretaria: Dores Sánchez Alegre, técnica de normalización lingüística, ou, no caso de ausencia, Inés Dorado Fernández, técnica coordinadora lingüística, por delegación do secretario xeral. De conformidade co disposto no artigo 24 da Lei 40/2015 de réxime xurídico do sector público, poderán as persoas interesadas interpor, no seu caso, os recursos pertinentes. A Coruña, 7 de xuño de 2019. O PRESIDENTE O SECRETARIO Valentín García Formoso José Luis Almau Supervía
13/06/2019 | Administración LocalMunicipal
Vilarmaior
Aprobación padrón taxa SAF dependencia maio 2019

Mediante Decreto da Alcaldía de data do 10 de xuño de 2019 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes maio de 2019, por importe de 2.052,24 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de xuño de 2019. O ALCALDE, Carlos Vázquez Quintián
13/06/2019 | Administración LocalMunicipal
Narón
Secretaría
Anuncio bolsa emprego bombeiro-conductor

A alcaldía do concello en data 6 de xuño de 2019, adoptou a seguinte resolución: PRIMEIRO.- Aprobar a inclusión na bolsa de traballo do ano 2019 da seguinte praza: SEGUNDO.- Proceder á publicación da praza no BOP a efectos de presentación de solicitudes polo prazo de 20 dias naturais. Narón, 6 de xuño de 2019 A alcaldesa Marian Ferreiro Díaz
13/06/2019 | Administración LocalMunicipal
Boimorto
Padrón fiscal servizo punto de atención á infancia maio 2019

Por Decreto de Alcaldía n.º 253/2019 de data 05/06/2019, acordou aprobar o padrón fiscal do mes de maio de 2019 correspondente ao prezo público pola prestación do servizo do punto de atención á infancia por importe de 2.462,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 10 de xuño de 2019 A alcaldesa en funcións Asdo.- María Jesús Novo Gómez
13/06/2019 | Administración LocalMunicipal
Arteixo
Secretaría Xeral
Delegación da Alcaldía-Presidencia en funcións no primeiro tenente de alcalde en funcións, os días 8, 9 e 10 de xuño de 2019

Secretaría Xeral EXPEDIENTE: 2019/G003/001736 PROCEDIMIENTO: Tramitación de Decretos RESOLUCIÓN Asunto: DELEGACIÓN DA ALCALDÍA-PRESIDENCIA EN FUNCIÓNS, NO 1.º TTE. ALCALDE EN FUNCIÓNS, OS DÍAS 08, 09 E 10 DE XUÑO DE 2019. Na Casa do Concello de Arteixo (A Coruña), o alcalde-presidente en funcións, D. Fettah Delicado Zafirova, ante min, secretaria xeral, dicta a presente RESOLUCIÓN: Debido á ausencia do término municipal desta Alcaldía-Presidencia en funcións, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. RESOLVO: PRIMEIRO.–Delegar no primeiro tenente de alcalde en funcións do Concello de Arteixo, D. JORG PETER VELANDRINO NICOSIA, a totalidade das funcións da Alcaldía en funcións, os días oito, nove e dez de xuño de dous mil dezanove (08/06/2019, 09/06/2019 e 10/10/2019). SEGUNDO.–O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. En Arteixo, asinado dixitalmente polo Alcalde-Presidente en funcións, D. Carlos Calvelo Martínez, do que eu, D.ª Ana Ramos Ramos, como Secretaria, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro). Arteixo, 07 de xuño de 2019.
13/06/2019 | Administración LocalMunicipal
Cambre
Aprobación provisional da modificación da Ordenanza fiscal núm.23

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión extraordinaria de data 31 de decembro do 2018, adoptou, entre outros, os seguintes acordos: Aprobar provisionalmente a modificación do artigo 5º da Ordenanza fiscal nº 23 reguladora da taxa pola utilización privativa ou aproveitamento especial do dominio público con motivo da venda ambulante no termo municipal de Cambre A antedita modificación comezará a aplicarse a partir do día seguinte á publicación do anuncio no Boletín oficial da provincia da súa aprobación definitiva, e manterase vixente ata a súa modificación ou derrogación expresa. Expoñer ao público no taboleiro de anuncios do Concello o citado acordo provisional, así como o texto completo da ordenanza fiscal modificada durante o prazo de trinta días hábiles, contados desde o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos nos artigos 17 e seguintes do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada. Cambre, 5 de xuño de 2019 O alcalde en funcións Óscar A. García Patiño
13/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.50632 Concesión dun caudal de auga a Santiago Cambón Barca, no concello de Carballo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de maio de 2019 e como resultado do expediente incoado ó efecto, outorgóuselle a Santiago Cambón Barca unha concesión de 383,25 m 3 anuais de auga que procede dun pozo situado no lugar de Pedra do Sal, na parroquia da Noicela (Santa María), no concello de Carballo (A Coruña), con destino a uso doméstico. Número Expte.: DH. A15.50632 Santiago de Compostela, 10 de xuño de 2019 O xefe do Servizo de Tramitación Técnico-Administrativa do Dominio Público Hidráulico Itzan Calado Anivarro
13/06/2019 | Administración LocalMunicipal
Vilarmaior
Aprobación padrón taxa SAF libre concorrencia maio 2019

Mediante Decreto da Alcaldía de data do 10 de xuño de 2019 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de maio de 2019, por importe de 1.080,45 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 10 de xuño de 2019. O ALCALDE, Carlos Vázquez Quintián
13/06/2019 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre R. N. M. e V. M. F. F. o día 8.6.2019, ás 13.30 horas

ANUNCIO DELEGACIÓN Por resolución ditada en data 07/06/2019, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación Elly Dolores Rosa Cudilleiro Caro, para a celebración do matrimonio civil entre TRACY ANN LARBAOUI GARCIABLANCO. e V. M. F. F. o vindeiro sábado, día 8 de xuño de 2019, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 7 de xuño de 2019. O alcalde-presidente en funcións José Ramón Rioboo Castro